GPI ปล่อยกู้ “ทรูเอ็นเนอร์จี” 30 ลบ.ดันโรงไฟฟ้าขยะ SCOD ตามเป้า 24 พ.ค.นี้
GPI ปล่อยกู้ “ทรูเอ็นเนอร์จี” 30 ลบ.ดันโรงไฟฟ้าขยะ SCOD ตามเป้า 24 พ.ค.นี้
21 ม.ค. 2564

บริษัท กรังด์ปรีซ์ อินเตอร์เนชั่นแนล จำกัด (มหาชน) หรือ GPI แจ้งว่า ที่ประชุมคณะกรรมการบริษัทเมื่อวานนี้ (20 ม.ค.) อนุมัติให้บริษัทให้ความช่วยเหลือทางการเงินแก่ บริษัท ทรูเอ็นเนอร์จี จำกัด (True Energy) ซึ่งเป็นบริษัทร่วมที่ถือหุ้นอยู่ 25.45% และเป็นผู้ผลิตไฟฟ้าขยะชุมชน ขนาด 9 เมกะวัตต์ (MW) ในจังหวัดนครสวรรค์
โดยให้ความช่วยเหลือในวงเงินไม่เกิน 30 ล้านบาท อัตราดอกเบี้ย 6% ต่อปีของเงินกู้ยืมที่เบิกใช้ นับเป็นการให้ความช่วยเหลือทางการเงินเพิ่มเติมจากที่ได้ให้ความช่วยเหลือไปแล้ว 20 ล้านบาท
ทั้งนี้ เนื่องจากปัจจุบัน True Energy ยังจำเป็นจะต้องได้รับแหล่งเงินทุนเพิ่มเติมสำหรับค่าใช้จ่ายก่อนการเดินเครื่องผลิตไฟฟ้า ค่าใช้จ่ายในการจัดหาเชื้อเพลิง และค่าใช้จ่ายประจำที่ต้องจ่ายในแต่ละเดือน ซึ่งมีสาระสำคัญต่อการดำเนินธุรกิจ เพื่อให้สามารถจ่ายไฟฟ้าเข้าระบบเชิงพาณิชย์ตามสัญญา (SCOD) ในวันที่ 24 พ.ค.64 ซึ่งเป็นกำหนดการ SCOD ใหม่ จากเดิมกำหนดไว้ในวันที่ 24 พ.ย.63 และขณะนี้โครงการโรงไฟฟ้ามีความคืบหน้าแล้ว 98%